1998L0070 — ET — 20.11.2003 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

EUROOPA PARLAMENDI JA NÕUKOGU DIREKTIIV 98/70/EÜ,

13. oktoober 1998,

bensiini ja diislikütuse kvaliteedi ning nõukogu direktiivi 93/12/EMÜ muutmise kohta







EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 100a, võttes arvesse komisjoni ettepanekut, ( 1 ) võttes arvesse majandus- ja sotsiaalkomitee arvamust, ( 2 ) toimides asutamislepingu artiklis 189b sätestatud korras ( 3 ) vastavalt lepituskomitees 29. juunil 1998 heakskiidetud ühistekstile ning arvestades, et: (1) erinevused liikmesriikide vastuvõetud õigusaktides või haldusmeetmetes otto- ja diiselmootoriga varustatud sõidukites kasutatavate tava- ja alternatiivkütuste spetsifikatsioonide osas tekitavad ühenduses kaubandustõkkeid ning võivad seega otseselt mõjutada siseturu rajamist ja toimimist ning Euroopa auto- ja rafineerimistööstuse rahvusvahelist konkurentsivõimet; vastavalt asutamislepingu artikli 3b sätetele on seetõttu vajalik ühtlustada selle valdkonna õigusaktid; (2) asutamislepingu artikli 100a lõikes 3 nähakse ette, et komisjoni ettepanekutes, mis on suunatud siseturu rajamisele ja toimimisele ning mis käsitlevad muu hulgas tervise- ja keskkonnakaitset, võetakse aluseks kaitstuse kõrge tase; (3) selliseid esmaseid õhu saasteaineid nagu lämmastikoksiidid, põletamata süsivesinikud, tahked osakesed, süsinikmonooksiid, benseenid ja muud mürgised heitgaasid, mis põhjustavad teiseste saasteainete, nagu osooni tekkimist, paisatakse mootorsõidukite heitgaaside ja -aurudega märkimisväärsel hulgal õhku ning seega kujutavad need otsest ja kaudset arvestatavat ohtu inimeste tervisele ja keskkonnale; (4) vaatamata järjest karmimatele sõidukite heitgaaside piirväärtustele, mis on sätestatud nõukogu direktiivis 70/220/EMÜ ( 4 ) ja nõukogu direktiivis 88/77/EMÜ ( 5 ), tuleb rahuldava õhukvaliteedi saavutamiseks võtta edasisi meetmeid sõidukite ja muude allikate tekitatud õhusaaste vähendamiseks; (5) Euroopa Parlamendi ja nõukogu direktiivi 94/12/EÜ ( 6 ) artiklis 4 viidi sisse uus lähenemisviis heidete vähendamiseks aastal 2000 ja pärast seda ning nõuti, et komisjon uuriks muu hulgas, mil määral võiks bensiini ja diisli ning muude kütuste kvaliteedi parandamine aidata kaasa õhusaaste vähendamisele; (6) lisaks 2000. aastal algavale kütusespetsifikatsioonide algetapile tuleks sätestada 2005. aastal jõustuv teine etapp, mis võimaldab tööstusharul teha oma tootmisplaanide kohandamiseks vajalikke investeeringuid; (7) I, II, III ja IV lisas kehtestatud spetsifikatsioonidele vastav bensiin ja diislikütus on Euroopa Ühenduse turul juba saadaval; (8) Euroopa programmiga “Auto/Oil”, mille üksikasjad on esitatud komisjoni teatises autotranspordi tekitatud õhusaaste kontrollimise tulevikustrateegia kohta, aidatakse kaasa teadusliku, tehnilise ja majandusliku aluse loomisele, millele saab rajada soovitused, võtmaks ühenduse tasandil kasutusele bensiini ja diislikütuse uued keskkonnakaitselised spetsifikatsioonid; (9) bensiini ja diislikütuse keskkonnakaitseliste spetsifikatsioonide kasutuselevõtmisel on tähtis roll üleeuroopaliste ja siseriiklike/piirkondlike/kohalike majandusliku tasuvuse meetmete paketis, mida tuleks ellu viia nii, et võetakse arvesse iga meetme kulud ja tulud; (10) üleeuroopaliste ja siseriiklike/piirkondlike/kohalike ühitatud meetmete rakendamine sõidukite heitgaaside vähendamiseks on osa ühenduse üldstrateegiast, mille eesmärk on tasakaalustatud ja kulude-tulude kriteeriumidele vastav liikuvate ja paiksete allikate õhusaaste vähendamine; (11) eelkõige linnapiirkondades tuleb lühikese ajaga vähendada sõidukite saastavaid heitgaase, mille hulka kuuluvad sellised esmased saasteained nagu põletamata süsivesinikud ja süsinikmonooksiid, teisesed saasteained, nagu osoon, mürgised heitgaasid, nagu benseen, ja tahkete osakeste heitmed; sõidukite saastavaid heitgaase saab linnapiirkondades otsekohe vähendada, muutes mootorsõidukite kütuse koostist; (12) õhukvaliteedi seisukohalt võimaldab hapniku kaasamine ning aromaatsete süsivesinike, küllastumata süsivesinike, benseeni ja väävli vähendamine saada paremat kütuse kvaliteeti; (13) nõukogu 19. oktoobri 1992. aasta direktiivi 92/81/EMÜ (mineraalõlidele kehtestatud aktsiisimaksude struktuuri ühtlustamise kohta) ( 7 ) sätted ning eelkõige selle artikli 8 lõige 4 pärsivad ja võivad takistada liikmesriikidel diferentseeritud aktsiisimaksu kasutamist, mille eesmärk on tõsta kütuse kvaliteeti ühenduse kütusespetsifikatsioonidest kõrgemale; (14) diferentseeritud aktsiisimaksu kasutamine liikmesriikides võib soodustada täiustatud kütuste kasutuselevõttu, mis on kooskõlas siseriiklike prioriteetide, suutlikkuse ja nõuetega; (15) komisjon on esitanud energiatoodete direktiivi ettepaneku; muu hulgas on ettepaneku eesmärk lubada liikmesriikidel aktiivsemalt kasutada diferentseeritud aktsiisimaksude näol rahalisi stiimuleid, edendamaks täiustatud kütuste kasutuselevõttu; (16) üldiselt puuduvad kütusespetsifikatsioonid, mille eesmärk on nii heitgaaside kui -aurude vähendamine; (17) pliibensiini põletamisest tekkiv pliiõhusaaste kujutab endast ohtu inimeste tervisele ja keskkonnale; suur samm edasi on see, et aastaks 2000 saavad peaaegu kõik bensiiniga sõitvad maanteesõidukid kasutada tööks pliivaba bensiini, ja seega on kohane rangelt piirata pliibensiini turustamist; (18) sõidukite heitgaaside vähendamise vajadus ja olemasolev rafineerimistehnoloogia õigustavad pliivaba bensiini ja diislikütuse turustamisel keskkonnakaitseliste kütusespetsifikatsioonide kehtestamist; (19) tundub asjakohane näha ette kaks liiki diislikütust ja bensiini, millest üks on kõrgema kvaliteediga diislikütus ja teine on kõrgema kvaliteediga bensiin; on vaja, et see kõrgema kvaliteediga diislikütus või bensiin asendaks turul madalama kvaliteediga diislikütuse või bensiini aastaks 2005; kuid tuleb ette näha asjakohane säte selle asendamise edasilükkamiseks, kui 2005. aasta kohaldamine põhjustab liikmesriigile suuri raskusi ja selle tööstusharud ei suuda teha vajalikke muudatusi oma tootmisvõimsustes; (20) kaitsmaks inimeste tervist ja/või keskkonda konkreetsetes aglomeraatides või konkreetsetes ökoloogiliselt tundlikes piirkondades, kus on õhukvaliteedi eriprobleemid, tuleks liikmesriikidel lubada käesolevas direktiivis sätestatud korra alusel nõuda, et kütuseid võib turustada ainult siis, kui need vastavad käesoleva direktiiviga kehtestatud nõuetest karmimatele keskkonnakaitselistele spetsifikatsioonidele; see kord on erand teabe esitamise korrast, mis on ette nähtud Euroopa Parlamendi ja nõukogu 22. juuni 1998. aasta direktiivis 98/34/EMÜ, millega nähakse ette tehniliste standardite ja normide kohta käiva teabe ning infoühiskonna teenuste eeskirjade esitamise kord; ( 8 ) (21) käesoleva direktiivi alusel nõutava kütuse kvaliteedistandardi täitmise tagamiseks kehtestavad liikmesriigid järelevalvesüsteemid; need järelevalvesüsteemid peaksid rajanema proovide võtmise ja testimise ühisel korral ning liikmesriikide kogutud teave kütuse kvaliteedi kohta edastatakse ühtlustatud vormis komisjonile; (22) komisjon esitab põhjaliku hinnangu alusel ettepaneku, mis täiendab III ja IV lisas osutatud bensiini ja diislikütuse kohustuslikku spetsifikatsiooni, mida tuleb kohaldada alates 1. jaanuarist 2005; kui see on asjakohane, võib komisjoni ettepanekus sätestada ka teiste kütuste, näiteks vedelgaasi, maagaasi ja biokütuste keskkonnakaitselised spetsifikatsioonid; on olemas suured sõidukipargid (bussid, taksod, kommertsveokid jne), mis põhjustavad suure osa linnasaastest ja millele oleksid kasulikud eraldi spetsifikatsioonid; (23) arvestades teaduslikke ja tehnilisi edusamme võib olla soovitav täiustada käesolevas direktiivis kehtestatud spetsifikatsioonide mõõtmise standardmeetodeid; selleks tuleks sätestada käesoleva direktiivi lisade kohandamine tehnika arenguga; (24) tuleks tunnistada kehtetuks nõukogu 20. märtsi 1985. aasta direktiiv 85/210/EMÜ bensiini pliisisaldust käsitlevate liikmesriikide õigusaktide ühtlustamise kohta, ( 9 ) nõukogu 5. detsembri 1985. aasta direktiiv 85/536/EMÜ bensiini kütusekomponentide asendamisega säästetud toornafta kohta ( 10 ) ning nõukogu 23. märtsi 1993. aasta direktiivi 93/12/EMÜ (teatavate vedelkütuste väävlisisalduse kohta) ( 11 ) artikli 1 lõike 1 punkt b ja artikli 2 lõige 1; (25) 1994. aasta ühinemisakti artiklis 69 nimetatud Austria üleminekumeetmed hõlmavad direktiivi 85/210/EMÜ artiklit 7; konkreetsetel keskkonnakaitselistel põhjustel tuleks selle üleminekumeetme kohaldamist pikendada 1. jaanuarini 2000; (26) 20. detsembril 1994. aastal sõlmiti Euroopa Parlamendi, nõukogu ja komisjoni vaheline modus vivendi, mis käsitleb vastavalt asutamislepingu artiklis 189b ( 12 ) sätestatud menetlusele vastuvõetud õigusaktide rakendusmeetmeid, ning arvestades, et: ON VASTU VÕTNUD KÄESOLEVA DIREKTIIVI:







Artikkel 1

Reguleerimisala

Käesoleva direktiiviga kehtestatakse tervise- ja keskkonnakaitselistel põhjustel otto- ja diiselmootoritega varustatud sõidukites kasutatavate kütuste tehnilised spetsifikatsioonid:

▼M2

Artikkel 2

Mõisted

Käesolevas direktiivis kasutatakse järgmisi mõisteid:

1. bensiin — igasugune lenduv mineraalõli, mis on ette nähtud kasutamiseks sisepõlemisega ottomootorites sõidukite käivitamiseks ja mis kuulub CN-koodide 2710 11 41, 2710 11 45, 2710 11 49, 2710 11 51 ja 2710 11 59 ( 13 ) alla;

2. diislikütus — CN-koodi 2710 19 41 (13) alla kuuluv gaasiõli, mida kasutatakse direktiivides 70/220/EMÜ ja 88/77/EMÜ nimetatud iseliikuvates sõidukites;

3. maanteeväliste liikurmasinate ning põllumajandus- ja metsatraktorite poolt kasutamiseks ettenähtud gaasiõlid — mis tahes toornaftast saadud vedelkütus, mis kuulub CN-koodide 2710 19 41 ja 2710 19 45 (13) alla ning on ette nähtud kasutamiseks direktiivides 97/68/EÜ ( 14 ) ja 2000/25/EÜ ( 15 ) osutatud mootorites;

4. äärepoolseimad piirkonnad — Prantsusmaal Prantsuse ülemeredepartemangud, Portugalis Assoorid ja Madeira ning Hispaanias Kanaari saared.

Arktiliste või karmide talvetingimustega liikmesriikides võib diislikütuse ja gaasiõlide maksimaalse destillatsioonipunkti 65 % 250 °C juures asendada maksimaalse destillatsioonipunktiga 10 mahuprotsenti 180 °C juures.

▼B

Artikkel 3

Bensiin

1. Liikmesriigid keelustavad oma territooriumil pliibensiini turustamise hiljemalt 1. jaanuaril 2000.

2.

a) Liikmesriigid tagavad, et hiljemalt 1. jaanuaril 2000 tohib nende territooriumil turustada pliibensiini ainult siis, kui see vastab I lisas sätestatud keskkonnakaitselistele spetsifikatsioonidele.

b) Ilma et see piiraks punkti a kohaldamist, lubavad liikmesriigid alates 1. jaanuarist 2000 turustada oma territooriumil pliibensiini, kui see vastab III lisa spetsifikatsioonidele.

c) Liikmesriigid tagavad ka, et hiljemalt 1. jaanuaril 2005 tohib nende territooriumil turustada pliibensiini ainult siis, kui see vastab III lisas sätestatud keskkonnakaitselistele spetsifikatsioonidele.

▼M2

d) Ilma et see piiraks punkti c sätete kohaldamist, võtavad liikmesriigid kõik vajalikud meetmed tagamaks, et õigeaegselt ja hiljemalt 1. jaanuaril 2005 turustatakse nende territooriumil pliivaba bensiini maksimaalse väävlisisaldusega 10 mg/kg. Liikmesriigid tagavad, et niisugune pliivaba bensiin oleks kättesaadav asjakohaselt tasakaalustatud geograafilisel alusel ja vastaks igas muus suhtes III lisas sätestatud spetsifikatsioonidele. Siiski võivad liikmesriigid äärepoolseimate piirkondade jaoks ette näha erisätted maksimaalse väävlisisaldusega 10 mg/kg bensiini kasutuselevõtmiseks. Käesolevat sätet kohaldavad liikmesriigid teatavad sellest komisjonile. Komisjon koostab suunised soovituseks, mis käesoleva lõigu kohaldamisel on kättesaadavus asjakohaselt tasakaalustatud geograafilisel alusel.

e) Liikmesriigid tagavad hiljemalt 1. jaanuariks 2009, et pliivaba bensiini võib nende territooriumil turustada üksnes siis, kui see vastab III lisas sätestatud keskkonnakaitse spetsifikatsioonile, välja arvatud väävlisisaldus, mis võib olla maksimaalselt 10 mg/kg.

▼B

3. Erandina lõikest 1 võib taotluse alusel, mis on esitatud komisjonile hiljemalt 31. augustil 1999, lubada liikmesriigil jätkata pliibensiini turustamist 1. jaanuarini 2005, kui ta suudab näidata, et keelustamine põhjustaks tõsiseid sotsiaal-majanduslikke probleeme või et see ei tooks üldist kasu keskkonnale või tervisele muu hulgas selle liikmesriigi klimaatilise olukorra tõttu.

Pliibensiini pliisisaldus ei ületa 0,15 g/l ja benseenisisaldus vastab I lisa spetsifikatsioonidele. Praeguse olukorraga võrreldes võivad spetsifikatsioonide teised väärtused jääda muutmata.

4. Olenemata lõike 2 sätetest võib taotluse alusel, mis on esitatud komisjonile hiljemalt 31. augustil 1999, anda liikmesriigile loa jätkata 1. jaanuarini 2005 oma territooriumil pliivaba bensiini turustamist, mille väävlisisaldus ei vasta I lisa väävlisisaldusele, kuid mis ei ületa praegust sisaldust, kui liikmesriik suudab näidata, et vajalike ümberkorralduse tegemine tootmisrajatistes käesoleva direktiivi vastuvõtmise kuupäeva ja 1. jaanuari 2000 vahelise aja jooksul tekitaks tema tööstusele tõsiseid raskusi.

5. Olenemata lõike 2 sätetest võib taotluse alusel, mis on esitatud komisjonile hiljemalt 31. augustil 2003, anda liikmesriigile loa jätkata 1. jaanuarini 2007 oma territooriumil pliivaba bensiini turustamist, mille väävlisisaldus ei vasta III lisale, kuid mis vastab I lisale, kui liikmesriik suudab näidata, et vajalike ümberkorralduse tegemine tootmisrajatistes käesoleva direktiivi vastuvõtmise kuupäeva ja 1. jaanuari 2005 vahelise aja jooksul tekitaks tema tööstusele tõsiseid raskusi.

6. Komisjon võib anda loa teha lõigetes 3, 4 ja 5 osutatud erandeid vastavalt asutamislepingule.

Komisjon teavitab liikmesriike ja teatab oma otsusest Euroopa Parlamendile ja nõukogule.

7. Olenemata lõikest 1 võivad liikmesriigid jätkata väikese koguse – maksimaalselt 0,5 % müügi kogumahust – lõike 3 teises lõigus osutatud omadustega pliibensiini turustamist, et seda kasutada spetsiifiliste omadustega vanades sõidukites ja levitada erihuvirühmade kaudu.

Artikkel 4

Diislikütus

1.

a) Liikmesriigid tagavad, et hiljemalt 1. jaanuaril 2000 tohib nende territooriumil turustada diislikütust ainult siis, kui see vastab II lisas sätestatud keskkonnakaitselistele spetsifikatsioonidele.

b) Ilma et see piiraks punkti a kohaldamist, lubavad liikmesriigid 1. jaanuarist 2000 turustada oma territooriumil diislikütust, kui see vastab IV lisa spetsifikatsioonidele.

c) Liikmesriigid tagavad ka, et hiljemalt 1. jaanuaril 2005 tohib nende territooriumil turustada diislikütust ainult siis, kui see vastab IV lisas sätestatud keskkonnakaitselistele spetsifikatsioonidele.

▼M2

d) Ilma et see piiraks punkti c sätete kohaldamist, võtavad liikmesriigid kõik vajalikud meetmed tagamaks, et õigeaegselt ja hiljemalt 1. jaanuaril 2005 turustatakse nende territooriumil diislikütust maksimaalse väävlisisaldusega 10 mg/kg. Liikmesriigid tagavad, et niisugune diislikütus oleks kättesaadav asjakohaselt tasakaalustatud geograafilisel alusel ja vastaks igas muus suhtes IV lisas sätestatud spetsifikatsioonidele. Siiski võivad liikmesriigid äärepoolseimate piirkondade jaoks ette näha erisätted maksimaalse väävlisisaldusega 10 mg/kg diislikütuse kasutuselevõtmiseks. Käesolevat sätet kohaldavad liikmesriigid teatavad sellest komisjonile.

e) Liikmesriigid tagavad hiljemalt 1. jaanuariks 2009, et vastavalt artikli 9 lõike 1 punktile a võib diislikütust nende territooriumil turustada üksnes siis, kui see vastab IV lisas sätestatud keskkonnakaitse spetsifikatsioonile, välja arvatud väävlisisaldus, mis võib olla maksimaalselt 10 mg/kg.

▼B

2. Olenemata lõike 1 sätetest võib taotluse alusel, mis on esitatud komisjonile hiljemalt 31. augustil 1999, anda liikmesriigile loa jätkata 1. jaanuarini 2005 diislikütuse turustamist, mille väävlisisaldus ei vasta II lisa väävlisisaldusele, kuid mis ei ületa praegust sisaldust, kui liikmesriik suudab näidata, et vajalike ümberkorralduste tegemine tootmisrajatistes käesoleva direktiivi vastuvõtmise kuupäeva ja 1. jaanuari 2000 vahelise aja jooksul tekitaks tema tööstusele tõsiseid raskusi.

3. Olenemata lõike 1 sätetest võib taotluse alusel, mis on esitatud komisjonile hiljemalt 31. augustil 2003, anda liikmesriigile loa jätkata 1. jaanuarini 2007 oma territooriumil diislikütuse turustamist, mille väävlisisaldus ei vasta IV lisale, kuid mis vastab II lisale, kui liikmesriik suudab näidata, et vajalike ümberkorralduste tegemine tootmisrajatistes käesoleva direktiivi vastuvõtmise kuupäeva ja 1. jaanuari 2005 vahelise aja jooksul tekitaks tema tööstusele tõsiseid raskusi.

4. Komisjon võib anda loa teha lõigetes 2 ja 3 osutatud erandeid vastavalt asutamislepingule.

Komisjon teavitab liikmesriike ja teatab oma otsusest nõukogule ja Euroopa Parlamendile.

▼M2

5. Liikmesriigid tagavad, et nende territooriumil turustatavad maanteevälistes liikurmasinates ning põllumajandus- ja metsatraktorites kasutamiseks ettenähtud gaasiõlid sisaldavad alla 2 000 mg/kg väävlit. Hiljemalt 1. jaanuariks 2008 peab maanteevälistes liikurmasinates ning põllumajandus- ja metsatraktorites kasutamiseks ettenähtud gaasiõlide väävlisisaldus olema 1 000 mg/kg. Liikmesriigid võivad käesoleva direktiiviga määratletud diislikütuse puhul nõuda madalamat või samaväärset väävlisisaldust.

▼B

Artikkel 5

Vaba ringlus

Ükski liikmesriik ei tohi keelata, piirata ega vältida käesoleva direktiivi nõuetele vastavate kütuste turuleviimist.

Artikkel 6

Rangemate keskkonnakaitseliste spetsifikatsioonidega kütuste turustamine

▼M2

1. Kaitsmaks konkreetsetes aglomeratsioonides elanikkonna tervist või liikmesriigi konkreetses ökoloogiliselt või keskkondlikult tundlikes piirkondades keskkonda, kui õhu- või põhjavee saaste on või kui on põhjust arvata, et sellest võib saada tõsine ja korduv probleem inimeste tervisele ja keskkonnale, võib liikmesriik erandina artiklitest 3, 4 ja 5 ning vastavalt asutamislepingu artikli 95 lõikele 10 võtta meetmeid, nõudes, et tema territooriumi konkreetsetes piirkondades turustataks kogu sõidukipargile või selle osale ainult selliseid kütuseid, mis vastavad käesolevas direktiivis sätestatud spetsifikatsioonidest karmimatele keskkonnakaitselistele spetsifikatsioonidele.

▼B

2. Kui liikmesriik soovib kasutada lõikes 1 sätestatud erandit, esitab ta komisjonile aegsasti taotluse koos põhjendusega. Põhjendus peab sisaldama tõendeid selle kohta, et erandi kasutamisel arvestatakse proportsionaalsuse põhimõtet ja et see ei tekita isikute ja kaupade vaba liikumise häireid.

▼M2

3. Asjaomased liikmesriigid esitavad komisjonile asjakohased keskkonnaandmed kõnealuse aglomeratsiooni või piirkonna ning kavandatavate meetmete eeldatavate mõjude kohta keskkonnale.

▼B

4. Komisjon edastab selle teabe viivitamata teistele liikmesriikidele.

5. Liikmesriigid võivad esitada taotluse kohta oma märkused ja põhjendused kahe kuu jooksul alates sellest, kui komisjon on teabe edastanud.

6. Komisjon teeb liikmesriikide taotluse suhtes otsuse kolme kuu jooksul alates kuupäevast, mil liikmesriigid oma märkused esitasid. Komisjon arvestab liikmesriikide märkustega ja teatab neile oma otsusest ning informeerib samal ajal Euroopa Parlamenti ja nõukogu.

▼M2 —————

▼B

Artikkel 7

Muutus toornafta tarnimises

Kui erakorraliste sündmuste tagajärjel põhjustab toornafta või naftatoodete tarnimise äkiline muutus liikmesriigi rafineerimistehastele raskusi artiklite 3 ja 4 kütusespetsifikatsioonide nõuete täitmisel, teatab liikmesriik sellest komisjonile. Olles teatanud sellest teistele liikmesriikidele, võib komisjon lubada kasutada selles liikmesriigis kuni kuue kuu jooksul ühe või mitme kütusekomponendi suuremaid piirväärtusi.

Komisjon teavitab liikmesriike ja teatab oma otsusest Euroopa Parlamendile ja nõukogule.

Liikmesriik võib komisjoni otsuse ühe kuu jooksul alates teate saamisest nõukogule suunata.

Ühe kuu jooksul alates küsimuse suunamisest võib nõukogu kvalifitseeritud häälteenamusega teha teistsuguse otsuse.

▼M2

Artikkel 8

Vastavuse järelevalve ja aruandlus

1. Liikmesriigid teostavad bensiini ja diislikütuse osas järelevalvet vastavuse üle artiklite 3 ja 4 nõuetele Euroopa standardites EN 228:1999 ja EN 590:1999 osutatud analüüsimeetodite alusel.

2. Liikmesriigid kehtestavad kütusekvaliteedi järelevalvesüsteemi kooskõlas asjakohase Euroopa standardi nõuetega. Alternatiivset kütusekvaliteedi järelevalvesüsteemi võib lubada tingimusel, et see tagab samaväärselt usaldatavad tulemused.

3. Iga aasta 30. juuniks esitavad liikmesriigid aruande riigi kütusekvaliteedi andmete kohta eelmisel kalendriaastal. Esimene aruanne esitatakse 30. juuniks 2002. Alates 1. jaanuarist 2004 peab kõnealuse aruande vorm vastama asjakohases Euroopa standardis kirjeldatule. Lisaks esitab liikmesriik aruande oma territooriumil turustatud bensiini ja diislikütuse üldkoguse ning maksimaalse väävlisisaldusega 10 mg/kg pliivaba bensiini ja diislikütuse turustatud kogused. Lisaks esitab liikmesriik igal aastal aruande oma territooriumil turustatud maksimaalse väävlisisaldusega 10 mg/kg bensiini ja diislikütuse kättesaadavuse kohta asjakohaselt tasakaalustatud geograafilisel alusel.

4. Komisjon tagab, et vastavalt lõikele 3 esitatud teave tehakse asjakohaste vahenditega viivitamata kättesaadavaks. Komisjon avaldab igal aastal, ja esimest korda 31. detsembriks 2003, ettekande tegeliku kütusekvaliteedi kohta eri liikmesriikides ning maksimaalse väävlisisaldusega 10 mg/kg kütuste geograafilise hõlmavuse kohta, eesmärgiga anda ülevaade kütusekvaliteedi andmetest eri liikmesriikides.

Artikkel 9

Läbivaatamine

1. Hiljemalt 31. detsembriks 2005 vaatab komisjon läbi III ja IV lisa kütusespetsifikatsioonid, välja arvatud väävlisisaldus, ja teeb vajaduse korral ettepanekuid kooskõlas ühenduse praeguste ja tulevaste nõudmistega sõidukite heitgaaside ja õhukvaliteedi õigusaktide ning muude nendega seotud eesmärkide osas. Komisjon käsitleb eelkõige järgmist:

a) mistahes muudatuste vajalikkus maksimaalse väävlisisaldusega 10 mg/kg kütustele täieliku ülemineku tähtaja lõpuks, tagamaks, et kasvuhoonegaaside üldkogus ei suurene. See analüüs hõlmab rafineerimistööstuse tehnoloogiate arengut, eeldab sõidukite kütusesäästlikkuse parendamist ja kiirust, millega uued kütusesäästlikud tehnoloogiad sõidukites kasutusele võetakse;

b) ühenduse uute õigusaktide mõju, mis kehtestavad õhukvaliteedi standardid niisuguste ainete jaoks nagu näiteks polütsükliline aromaatne süsivesinik;

c) nõukogu 22. aprilli 1999. aasta direktiivi 1999/30/EÜ (vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus) ( 16 ) artiklis 10 kirjeldatud läbivaatamise tulemused;

d) Jaapani, ( 17 ) Korea ( 18 ) ja Euroopa ( 19 ) autotootjate eri kohustuste (vähendada uute sõiduautode kütusekulu ja süsinikdioksiidi heitmeid, silmas pidades käesoleva direktiiviga kehtestatud kütusekvaliteedi muudatusi ning arengut ühenduse eesmärgi suunas: 120 g/km süsinikdioksiidi heitmeid keskmise sõiduki kohta) läbivaatamise tulemused;

e) Euroopa Parlamendi ja nõukogu 13. detsembri 1999. aasta direktiivi 1999/96/EÜ (liikmesriikide seaduste ühtlustamise kohta, mis käsitlevad meetmeid, mida võetakse sõidukite diiselmootoritest paisatavate gaasiliste ja tahkete osakeste heitmete vastu ning sõidukites kasutatavatest maagaasil või veeldatud naftagaasil töötavatest ottomootoritest paisatavate gaasiliste osakeste heitmete vastu, ning nõukogu direktiivi 88/77/EMÜ ( 20 ) muutmise kohta) läbivaatamise tulemused ning raskeveokite mootorite NOx–heitmete kohustusliku standardi kinnitamine;

f) uute reostuse vähendamise tehnoloogiate tõhus funktsioneerimine ning metallilisandite ja muude asjakohaste küsimuste mõju nende tulemustele ja rahvusvahelist kütuseturgu mõjutavale täiendamisele;

g) vajadus julgustada alternatiivkütuste, sh biokütuste kasutamist, samuti vajadus teha muudatusi kütusespetsifikatsioonide teistesse parameetritesse nii tava- kui alternatiivkütuste puhul, näiteks käesoleva direktiivi bensiini lenduvuspiirnormide muutmine, nõuab nende kohaldamiseks bioetanooli ja bensiini segude ja mistahes sellega seotud vajalikke muudatusi standardis EN 228:1999.

2. Arvestades oma ettepanekut liikurmasinate ottomootorite heitmenormide järgmiseks astmeks, kehtestab komisjon samaaegselt nõutava kütusekvaliteedi. Nõnda toimides võtab komisjon arvesse selles sektoris tekkivaid heitmeid, üldist kasu keskkonnale ja tervisele, mõju liikmesriikides kütuse jaotusele ja hinnale ning kasu, mis tuleneb rangematest piirangutest väävlisisaldusele, kui praegu nõutakse liikurmasinate survesüütemootorites kasutatava kütuse puhul, ning viib siis asjakohased kütusekvaliteedi nõuded liikurmasinate puhul vastavusse nõuetega maanteesõidukite kohta kindlaks kuupäevaks, eeldatavasti 1. jaanuariks 2009, mis kinnitatakse või muudetakse komisjoni poolt selle läbivaatamisel aastal 2005.

3. Lisaks lõikes 1 sätestatule võib komisjon muu hulgas teha:

— ettepanekuid, milles võetakse arvesse sõidukiparkide konkreetset olukorda ja vajadust teha ettepanek nende poolt kasutatavate erikütuste spetsifikatsioonide piirmäärade osas,

— ettepanekuid, milles määratakse veeldatud naftagaasi, maagaasi ja biokütuste spetsifikatsioonide piirmäärad.

▼M2

Artikkel 9a

Sanktsioonid

Liikmesriigid määravad kindlaks sanktsioonid, mida kohaldatakse käesoleva direktiivi kohaselt vastuvõetud siseriiklike sätete rikkumise korral. Kindlaksmääratud trahvid peavad olema tõhusad, proportsionaalsed ja hoiatavad.

▼B

Artikkel 10

Tehnika arengule kohandamise kord

▼M2

1. I ja III lisas määratletud parameetrite puhul kohaldatavad mõõtmismeetodid on Euroopa standardis EN 228:1999 sätestatud analüüsimeetodid. II ja IV lisas määratletud parameetrite puhul kohaldatavad mõõtmismeetodid on Euroopa standardis EN 590:1999 sätestatud analüüsimeetodid. Liikmesriigid võivad vajaduse korral nende asemel vastu võtta EN 228:1999 või EN 590:1999 asendusstandardites määratletud analüüsimeetodid, kui nad suudavad tõendada, et need on vähemalt sama täpsed ja vähemalt sama usaldatavad kui asendatud analüüsimeetodid. Juhul, kui lubatud analüüsimeetodeid on tarvis kohandada tehnika arenguga, võib komisjon vastu võtta muudatusi artikli 11 lõikes 2 osutatud korras.

▼B

2. Sellise kohandamise tulemuseks ei tohi olla käesolevas direktiivis sätestatud piirväärtuste otsene või kaudne muutmine ega ka nende kohaldamise alguskuupäevade mis tahes muutmine.

▼M3

Artikkel 11

Komiteemenetlus

1. Kui viidatakse käesolevale artiklile, kohaldatakse otsuse 1999/468/EÜ ( 21 ) artikleid 5 ja 7, võttes arvesse selle artikli 8 sätteid.

Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud.

2. Komitee võtab vastu oma töökorra.

▼B

Artikkel 12

Bensiini ja diislikütuse kvaliteediga seotud direktiivide kehtetuks tunnistamine ja muutmine

1. Direktiivid 85/210/EMÜ, 85/536/EMÜ ja 87/441/EMÜ tunnistatakse kehtetuks alates 1. jaanuarist 2000.

2. Direktiivi 93/12/EMÜ muudetakse, jättes artikli 1 lõike 1 punkt b ja artikli 2 lõige 1 välja alates 1. jaanuarist 2000.

Artikkel 13

Siseriiklikku õigusesse ülevõtmine

1. Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 1. juulil 1999. Nad teatavad sellest viivitamata komisjonile.

Liikmesriigid kohaldavad neid meetmeid alates 1. jaanuarist 2000.

Kui liikmesriigid need meetmed võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate siseriiklike põhiliste õigusnormide tekstid.

Artikkel 14

Austria

Austria suhtes ei kohaldata 1. jaanuarini 2000 direktiivi 85/210/EMÜ artiklit 7 selle direktiivi artiklis 4 osutatud bensiini benseenisisalduse osas.

Artikkel 15

Direktiivi jõustumine

Direktiiv jõustub Euroopa Ühenduste Teatajas avaldamise päeval.

Artikkel 16

Adressaadid

Käesolev direktiiv on adresseeritud liikmesriikidele.

▼M2









I LISA







OTTOMOOTORITEGA SÕIDUKITES KASUTAMISEKS TURUSTATAVATE KÜTUSTE KESKKONNAKAITSELISED SPETSIFIKATSIOONID Parameeter (1) Ühik Piirväärtused (2) Miinimum Maksimum Uurimismeetodil määratud oktaanarv 95 (3) — Mootorimeetodil määratud oktaanarv 85 — Küllastunud aururõhk suveperioodil (4) kPa — 60,0 (5) Destillatsiooni parameetrid: — 100 oC juures aurustuv protsent mahuprotsent 46,0 — — 150 oC juures aurustuv protsent mahuprotsent 75,0 — Süsivesinike analüüs: — olefiinid mahuprotsent — 18,0 (6) — aromaatsed süsivesinikud mahuprotsent — 42,0 — benseen mahuprotsent — 1,0 Hapnikusisaldus massiprotsent — 2,7 Orgaanilised hapnikuühendid — metanool (tuleb lisada stabilisaatoreid) mahuprotsent — 3 — etanool (stabilisaatorid võivad olla vajalikud) mahuprotsent — 5 — isopropüülalkohol mahuprotsent — 10 — tert — butüülalkohol mahuprotsent — 7 — isobutüülalkohol mahuprotsent — 10 — eetrid, mille molekulis on 5 või enam süsinikuaatomit mahuprotsent — 15 — muud lisaained (7) mahuprotsent — 10 Väävlisisaldus mg/kg — 150 Pliisisaldus g/l — 0,005 (1) Analüüsimeetodid on standardis EN 228:1999 määratletud meetodid. Liikmesriigid võivad vajaduse korral vastu võtta EN 228:1999 asendusstandardis määratletud analüüsimeetodi, kui nad suudavad tõendada, et see on vähemalt sama täpne ja vähemalt sama usaldatav kui asendatud analüüsimeetod. (2) Spetsifikatsioonis antud väärtused on “tegelikud väärtused”. Nende piirväärtuste kujundamisel on kohaldatud ISO 4259 — “Naftatooted — katsetusmeetodite täpsusandmete kindlaksmääramine ja kohaldamine” — tingimusi, minimaalsete väärtuste kujundamisel on võetud arvesse 2R positiivset minimaalset erinevust (R = korduvteostatavus). Üksikute mõõtmiste tulemusi tõlgendatakse ISO 4259 (avaldatud 1995) kriteeriumide alusel. (3) Tavalist pliivaba bensiini võib turustada kõige väiksema mootorimeetodil määratud oktaanarvuga (MON) 81 ja kõige väiksema uurimismeetodil määratud oktaanarvuga (RON) 91. (4) Suveperiood algab hiljemalt 1. mail ja kestab vähemalt 30. septembrini. Arktiliste või karmide talvetingimustega liikmesriikides algab suveperiood hiljemalt 1. juunil ja kestab vähemalt 31. augustini. (5) Arktiliste või karmide talvetingimustega liikmesriikides ei ületa aururõhk suveperioodil 70 kPa. (6) Tavalist pliivaba bensiini võib turustada maksimaalse olefiinisisaldusega 21 mahuprotsenti. (7) Muud monoalkoholid ja eetrid keemispunktiga, mis ei ületa standardis EN 228:1999 sätestatut.









II LISA







DIISELMOOTORITEGA SÕIDUKITES KASUTAMISEKS TURUSTATAVATE KÜTUSTE KESKKONNAKAITSELISED SPETSIFIKATSIOONID Parameeter (1) Ühik Piirväärtused (2) Miinimum Maksimum Tsetaaniarv 51,0 — Tihedus temperatuuril 15 oC kg/m3 — 845 Destillatsiooni parameetrid: — 95 mahuprotsenti taaskasutatud °C — 360 Polütsüklilised aromaatsed süsivesinikud massiprotsent — 11 Väävlisisaldus mg/kg — 350 (1) Analüüsimeetodid on standardis EN 590:1999 määratletud meetodid. Liikmesriigid võivad vajaduse korral vastu võtta EN 590:1999 asendusstandardis määratletud analüüsimeetodi, kui nad suudavad tõendada, et see on vähemalt sama täpne ja vähemalt sama usaldatav kui asendatud analüüsimeetod. (2) Spetsifikatsioonis antud väärtused on “tegelikud väärtused”. Nende piirväärtuste kujundamisel on kohaldatud ISO 4259 — “Naftatooted — katsetusmeetodite täpsusandmete kindlaksmääramine ja kohaldamine” — tingimusi, minimaalsete väärtuste kujundamisel on võetud arvesse 2R positiivset minimaalset erinevust (R = korduvteostatavus). Üksikute mõõtmiste tulemusi tõlgendatakse ISO 4259 (avaldatud 1995) kriteeriumide alusel.









III LISA







OTTOMOOTORITEGA SÕIDUKITES KASUTAMISEKS TURUSTATAVATE KÜTUSTE KESKKONNAKAITSELISED SPETSIFIKATSIOONID Parameeter (1) Ühik Piirväärtused (2) Miinimum Maksimum Uurimismeetodil määratud oktaanarv 95 (3) — Mootorimeetodil määratud oktaanarv 85 — Küllastunud aururõhk suveperioodil (4) kPa — 60,0 (5) Destillatsiooni parameetrid: — 100 oC juures aurustuv protsent mahuprotsent 46,0 — — 150 oC juures aurustuv protsent mahuprotsent 75,0 — Süsivesinike analüüs: — olefiinid mahuprotsent — 18,0 — aromaatsed süsivesinikud mahuprotsent — 35,0 — benseen mahuprotsent — 1,0 Hapnikusisaldus massiprotsent — 2,7 Orgaanilised hapnikuühendid: — metanool (tuleb lisada stabilisaatoreid) mahuprotsent — 3 — etanool (stabilisaatorid võivad olla vajalikud) mahuprotsent — 5 — isopropüülalkohol mahuprotsent — 10 — tert-butüülalkohol mahuprotsent — 7 — isobutüülalkohol mahuprotsent — 10 — eetrid, mille molekulis on 5 või enam süsinikuaatomit mahuprotsent — 15 — muud lisaained (6) mahuprotsent — 10 Väävlisisaldus mg/kg — 50 mg/kg — 10 (7) Pliisisaldus g/l — 0,005 (1) Analüüsimeetodid on standardis EN 228:1999 määratletud meetodid. Liikmesriigid võivad vajaduse korral vastu võtta EN 228:1999 asendusstandardis määratletud analüüsimeetodi, kui nad suudavad tõendada, et see on vähemalt sama täpne ja vähemalt sama usaldatav kui asendatud analüüsimeetod. (2) Spetsifikatsioonis antud väärtused on “tegelikud väärtused”. Nende piirväärtuste kujundamisel on kohaldatud ISO 4259 — “Naftatooted — katsetusmeetodite täpsusandmete kindlaksmääramine ja kohaldamine” — tingimusi, minimaalsete väärtuste kujundamisel on võetud arvesse 2R positiivset minimaalset erinevust (R = korduvteostatavus). Üksikute mõõtmiste tulemusi tõlgendatakse ISO 4259 (avaldatud 1995) kriteeriumide alusel. (3) Liikmesriigid võivad otsustada jätkata tavalise pliivaba bensiini turustamise lubamist, mille minimaalne mootorimeetodil määratud oktaanarv (MON) on 81 ja minimaalne uurimismeetodil määratud oktaanarv (RON) on 91. (4) Suveperiood algab hiljemalt 1. mail ja kestab vähemalt 30. septembrini. Arktiliste või karmide talvetingimustega liikmesriikides algab suveperiood hiljemalt 1. juunil ja kestab vähemalt 31. augustini. (5) Arktiliste või karmide talvetingimustega liikmesriikides ei ületa aururõhk suveperioodil 70 kPa. (6) Muud monoalkoholid ja eetrid keemispunktiga, mis ei ületa standardis EN 228:1999 sätestatut. (7) Vastavalt artikli 3 lõikele 2, ent hiljemalt 1. jaanuariks 2005 peab maksimaalse väävlisisaldusega 10 mg/kg pliivaba bensiin olema turule toodud ja liikmesriigi territooriumil asjakohaselt tasakaalustatud geograafilisel alusel kättesaadav. 1. jaanuariks 2009 peab kogu liikmesriigi territooriumil turustatava pliivaba bensiini maksimaalne lubatud väävlisisaldus olema 10 mg/kg.









IV LISA







DIISELMOOTORITEGA SÕIDUKITES KASUTAMISEKS TURUSTATAVATE KÜTUSTE KESKKONNAKAITSELISED SPETSIFIKATSIOONID Parameeter (1) Ühik Piirväärtused (2) Miinimum Maksimum Tsetaaniarv 51,0 — Tihedus temperatuuril 15 oC kg/m3 — 845 Destillatsiooni parameetrid: — 95 mahuprotsenti taaskasutatud oC — 360 Polütsüklilised aromaatsed süsivesinikud massiprotsent — 11 Väävlisisaldus mg/kg — 50 mg/kg — 10 (3) (1) Analüüsimeetodid on standardis EN 590:1999 määratletud meetodid. Liikmesriigid võivad vajaduse korral vastu võtta EN 590:1999 asendusstandardis määratletud analüüsimeetodi, kui nad suudavad tõendada, et see on vähemalt sama täpne ja vähemalt sama usaldatav kui asendatud analüüsimeetod. (2) Spetsifikatsioonis antud väärtused on “tegelikud väärtused”. Nende piirväärtuste kujundamisel on kohaldatud ISO 4259 — “Naftatooted — katsetusmeetodite täpsusandmete kindlaksmääramine ja kohaldamine” — tingimusi, minimaalsete väärtuste kujundamisel on võetud arvesse 2R positiivset minimaalset erinevust (R = korduvteostatavus). Üksikute mõõtmiste tulemusi tõlgendatakse ISO 4259 (avaldatud 1995) kriteeriumide alusel. (3) Vastavalt artikli 4 lõikele 1, ent hiljemalt 1. jaanuariks 2005 peab maksimaalse väävlisisaldusega 10 mg/kg diislikütus olema turule toodud ja liikmesriigi territooriumil asjakohaselt tasakaalustatud geograafilisel alusel kättesaadav. Lisaks ning vastavalt artikli 9 lõike 1 läbivaatamisele peab 1. jaanuariks 2009 kogu liikmesriigi territooriumil turustatava diislikütuse maksimaalne lubatud väävlisisaldus olema 10 mg/kg.